അസം മുഖ്യമന്ത്രിക്കെതിരെ എഫ്ഐആര് നടപടി പുനഃപരിശോധിക്കുമെന്ന് മിസോറാം ചീഫ് സെക്രട്ടറി ഗുവാഹാത്തി: അസംമിസോറം അതിര്ത്തി സംഘര്ഷത്തില് അസം മുഖ്യമന്ത്രി ഹിമന്ത ബിശ്വ ശര്മക്കെ ക്കെതിരേ കേസെടുത്ത നടപടി പുനഃപരിശോധിക്കുമെന്ന് മിസോറാം ചീഫ് സെക്രട്ടറി ലാല്നുന്മാവിയ ചുവാങ്കോ. ശര്മക്കെതിരേ പോലീസ് എഫ്ഐആര് രജിസ്റ്റര് ചെയ്ത നടപടി താനും മിസോറം മുഖ്യമന്ത്രി സോറംതംഗയും അറിഞ്ഞിരുന്നില്ലെന്നും മിസോറാം ചീഫ് സെക്രട്ടറി അറിയിച്ചു . അസം മുഖ്യമന്ത്രിക്കെതിരേ കേസെടുത്ത പോലീസ് നടപടി പുനപരിശോധിക്കണമെന്ന് സോറംതംഗ നിര്ദേശിച്ചിട്ടുണ്ട്. ഇതിന്റെ അടിസ്ഥാനത്തില് കേസെടുത്ത പോലീസ് ഉദ്യോഗസ്ഥരുമായി ചര്ച്ച നടത്തും. നിയമപരമായ അടിത്തറയില്ലെങ്കില് അസം മുഖ്യമന്ത്രിയുടെ പേര് എഫ്ഐആറില് നിന്ന് ഒഴിവാക്കുമെന്നും ലാല്നുന്മാവിയ കൂട്ടിച്ചേര്ത്തു . അസംമിസോറാം അതിര്ത്തി സംഘര്ഷങ്ങള്ക്ക് പിന്നാലെയാണ് ജൂലായ് 30നാണ് അസം മുഖ്യമന്ത്രിക്കെതിരേയും നാല് ഉന്നതോദ്യോഗസ്ഥര്ക്കെതിരേയും മിസോറാം പോലീസ് കേസെടുത്തത്. കൊലപാതക ശ്രമം, ക്രിമിനല് ഗൂഢാലോചന തുടങ്ങിയ വകുപ്പുകള് ചുമത്തിയായിരുന്നു എഫ്ഐആര് രജിസ്റ്റര് ചെയ്തത് . മിസോറം പോലീസിന്റെ അന്വേഷണവുമായി സഹകരിക്കുമെന്നും അതെ സമയം എന്തുകൊണ്ട് സ്വതന്ത്ര ഏജന്സിയെക്കൊണ്ട് അന്വേഷണം നടത്തുന്നില്ലെന്നും നേരത്തെ ഹിമന്ത ബിശ്വശര്മ പ്രതികരിച്ചിരുന്നു. അസം മിസോറാം അതിര്ത്തിയിലുണ്ടായ സംഘര്ഷത്തില് അസം പോലീസിലെ ആറ് ഉദ്യോഗസ്ഥര് ഉള്പ്പെടെ ഏഴ് പേര് കൊല്ലപ്പെട്ടിരുന്നു .The post അസം മുഖ്യമന്ത്രിക്കെതിരെ എഫ്ഐആര് നടപടി പുനഃപരിശോധിക്കുമെന്ന് മിസോറാം ചീഫ് സെക്രട്ടറി first appeared on MalayalamExpressOnline.